DEL 4

KOMMUNEDELPLAN FOR

IDRETT, FRILUFTSLIV OG

FYSISK AKTIVITET

2016-28

UNDERLAGSDOKUMENTER

FRA ASKER IDRETTSRÅD

 

**1 INNLEDNING**
Asker Idrettsråd har hatt gleden av å samhandle tett med prosjektleder for kommunedelplan for idrett, friluftsliv og fysisk aktivitet 2016-28 (KIF planen), Ingrid Drivenes og rådgiver Marit Eikemo fra Eiendomsavdelingen. Idrettsrådet berømmer styringsgruppen og prosjektgruppens vilje til å skape et dokument for fremtiden med rot i en felles forståelse for virkeligheten sammen med frivilligheten. Vi takker også for tett og god samhandling med kommunens analyseteam ved Ingvild Becke.

AIR har brukt mye ressurser på å innhente og bearbeide informasjon fra idrettslagene. Dette gjelder spesielt

* en omfattende prosess knyttet til anleggsbehov og investeringsplaner som har resultert i idrettsrådets prioriteringsliste for nye anlegg
* utarbeidelse av en oversikt over hvilke idretter som finnes i Asker, hvilke klubber som tilbyr de ulike idretten og hvilke hovedutfordringer man ser for seg i de ulike idrettene på kort og lang sikt
* utarbeidelse av en omfattende spørreundersøkelse til idrettslagene med temaer knyttet til blant annet medlemskap/økonomi, anlegg, utfordringer og behov. Svarprosenten representerer ca 66% av medlemsmassen til idrettslagene tilknyttet idrettsrådet.

**2 PRIORITERING AV ANLEGG**

En av Asker idrettsråds (AIR) viktigste oppgaver er å gjøre prioriteringer på vegne av idretten i kommunen. AIR ønsker å skape mest mulig forutsigbarhet og rettferdighet for idrettslagene og idrettsrådets arbeid, og har derfor fått utviklet en prioriteringsmodell som et viktig underlag for idrettsrådets diskusjoner og beslutninger knyttet til anleggsprioriteringsliste.

AIR ønsker å påse at idrettens prioriteringsprosess er godt koordinert med kommunens planprosess for å sikre mest mulig effektiv saksbehandling. AIRs forslag er at en full gjennomgang av kriterier og vekting av disse følger KIF plan (hvert fjerde år), mens årlige justeringer og innmelding av nye anlegg gjøres hvert år i forbindelse med årlig revisjon av handlingsplan. Vi ønsker imidlertid å invitere til en diskusjon om hvordan denne prosessen skal foregå.

De enkelte idrettslagene har meldt inn sine prosjekter og selv gitt dem skår fra 1 til 6 innenfor de enkelte kriteriene som er gitt i modellen. Modellen inneholder 20 ulike kriterier som er gitt en innbyrdes vekting av idrettsrådets styremedlemmer. I tillegg til den automatisk genererte prioriteringslisten som kommer ut av modellen, har styret lagt følgende til grunn for sin prioritering:

1. Anlegg som allerede har finansiering, men som trenger kommunens lånegaranti for å bli tildelt tippemidler, prioriteres.
2. Et utvalg av mindre anlegg som til sammen har en kostnadsramme på ca 1 million kroner, prioriteres.
3. Anlegg som er forbundet med stor grad av usikkerhet med hensyn på reguleringsplan el.l. blir satt på vent

AIR har tatt både idrettslagene og politikerne på alvor og gjort et svært grundig arbeid knyttet til å utarbeide et best mulig utgangspunkt for å gjøre prioriteringer på vegne av idretten i Asker.

Idrettsrådet ber politikerne ta idrettsrådets anbefalinger om følgende anleggsprioritering til etterfølgelse:



**3 IDRETTENE I ASKER – DEFINERING AV UTFORDRINGSBILDET**

Asker idrettsråd synliggjør i tabellen under hvilke idretter som bedrives i Asker og av hvilke idrettslag. I tillegg er det gjort et omfattende arbeid for å definere overordnede utfordringer for idrettene på kort og lang sikt. Idrettslagene har gitt sine innspill til status, utfordringer, moment og kortsiktige/langsiktige mål. Tabellen vil være et arbeidsverktøy for idrettsrådet og justeres løpende i planperioden.

Noen konklusjoner fra innspill fra idrettslagene:

* Det er behov for flere anlegg og areal må avsettes til dette
* Tilskudd til private anlegg må økes
* Bruke idretten i omdømmebygging for kommunen, gjerne gjennom tilrettelegging for idrettsarrangement
* Samhandling mellom idrettslag/grener for å nå felles mål om flere anlegg
* Må ha idrettshall med publikumskapasitet

Kun idretter med aktivitet i Asker er medtatt- totalt 67 idretter fordelt på 62 idrettslag.

|  |  |  |  |  |  |
| --- | --- | --- | --- | --- | --- |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 1. | Aerobic/trim | Asker skiklubbDikemark IFHeggedal ILHvalstad IFHolmen IFHolmen Tropp og TurnAsker Turnforening | Det må settes av tid i gymnastikksalene til aktivitetene.  | Satsingsområde for fysisk aktivitet for yngre eldre (60+). Godt egnet for mennesker med nedsatt funksjonsevne.Asker Skiklubb har et bredt spekter av alllidrett/trim. Gruppene StayActive (ungdomstilbud), SalVILL (funksjonshemmed voksne), dametrim, herretrim. | Frigjøre gymsaler når idrettshaller bygges |  |
| 2. | Aikido | Sunyata AikodoDojo Heggedal | Leier lokaler i Heggedal fabrikker |  |  | Felles kampsportarena |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 3. | Allidrett/barneidrett | Asker skiklubbBillingstad IFHeggedal ILHvalstad ILIF Frisk AskerVollen ULHolmen Tropp&TurnAsker TurnforeningAsker FleridrettslagNesøya IL | Det må settes av tid i gymnastikksalene til aktivitetene. Spesialhaller bør ikke benyttes til de yngste deltagerne så lenge det er arealknapphet | Viktig å lære barna å bli glad i å bevege seg/leke på et tidlig stadium. Må være lavterksel mtp både aktivitet og økonomi. Godt egnet for mennesker med nedsatt funksjonsevne, eksempelvis Asker skiklubbs barnegruppe for funksjonshemmede | Tilskudd fra kommunen sett i sammenheng med barns mulighet for å bli introdusert for et liv med idrett – dette sett i et folkehelseperspektiv?Viktig å tenke utradisjonelt og tverridrettslig for å holde ungdom og voksne i aktivitet i IL |  |
| 4. | Alpint | Asker skiklubb | Nytt snøproduksjonsanlegg 2015. Utfordring med klima og vannuttak som begrensende faktor.Profesjonell drifting som skal sikre tidligst mulig oppstart. | Tilrettelegge for trappeløp/mosjonisttrasé i anlegget. Mulighet for lokal attraksjon som øker kjennskap til skianlegget. | Øke brukergruppene. Samarbeid med Norges Cykle forbund om trasé for downhill sykling. | Utvidelse/nye traseer for alpint og andre idretter |
| 5. | Apparatturn | Asker TurnforeningHolmen Tropp og Turn | Deler areal i Holmen Turnhall og i Holmenhallen. Sprengt kapasitet. | Bredde og topp! Utnytte mulighet for omdømme-bygging ift arrangements-profil for turn.Internet i haller må etableres slik at arrangement kan avvikles | Areal for apparatturn sees i sammenheng med ny turnhall for RG innen 2020. Hall med tribuner eller mobile tribuner må etableres. | Arrangements- profil nasjonalt og internasjonalt |
| 6. | Badminton | Asker BadmintonklubbHvalstad ILLandøya IL | Ingen egen «hjemmearena». Mindre areal etter at turngulv er lagt i deler av Askerhallen.  | ”Hjemme”arena kan muliggjøres når det er kommet flere idrettshaller | Lagringskapasitet for utstyr i haller |  |
| 7. | Bandy | Asker skiklubb | Tilhold på Risenga kunstisbane. «Konkurrerer» om tid for publikum og hurtigløp. |  |  |  |
| 8. | Basketball | Asker Basketball ClubHvalstad IL | Behov for en idrettshall med tilstrekkelig tribunekapasitet. | ABC er en viktig aktør for gode samfunnsprosjekter. Viktig å etablere forutsigbarhet i tilskudd og treningsarena. Partnerskapsavtale med kommunen og idrettsrådet? | Videreutvikle tilskuddsordninger som støtter klubbenes vilje og evne til å drive integrerings- og inkluderingsarbeid | Idrettshall med tribunekapasitet sees i sammenheng med utvikling av Risenga idrettspark/ny ishall/ev. Velodrom. |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 9 | Biljard | Asker Biljardklubb | Trener i Oslo og privat |  |  |  |
| 10 | Bordtennis |  | Ingen aktive grupper. Både Heggedal IL og mange andre skoler har en del utstyr.  | Mulighet for tilrettelegging for handicapidrett.  |  |  |
| 11 | BMX | Asker Cykle klubb | Klubben ser stadig etter muligheter for nye anlegg. Engasjert og dyktig ungdom lager løyper selv, slik at anleggskostnadene er små. | Flere lokale anlegg a la Transmatorn vil være positivt for sporten og folkehelsen | Promotere anlegg i Transmatorn i Heggedal samt bygge opp et tilsvarende anlegg annet sted i Asker | Etablere anlegg i Vardåsen og lage traséer som kan være gode nok for NTG nivå |
| 12 | Bowling | Red Crown BK | Trener og arrangerer kamper/events på Metro Holmen |  |  |  |
| 13 | Bueskyting | Hvalstad IL | Trener i dag i gymsal på Hvalstad og Landøya. Har utøvere i topp og bredde. | Liten og ”kul” idrett (ass. til Ringens Herre og Robin Hood). Mulighet for å nå barn/unge som ikke vil melde seg inn i mer tradisjonelle idretter. | Bidra til promotering av idretten for å bidra til mangfold. | Bedre fasiliteter og lagerlokaler |
| 14 | Buldring | Se klatring |  |  |  |  |
| 15 | Båtsport | C-1 Båtsportklubb Asker | Båtsportaktivitet relatert til racing. Bedrives ”uttaskjærs” i Oslofjorden under kontrollerte former |  | Ønske om å arrangere et racingstevne i Oslofjoden |  |
| 16 | Capoeira | Raizes do Brasil Capoeira | Klubb med treninger i Asker, Oslo og Drammen. Sogner ikke under Asker idrettsråd. Trener i kulturhuset. | ”Kul” sport som kan med fordel kan fremmes mer. |  | Felles kampsportarena |
| 17 | Cheerleading | Hvalstad IF/ Asker Cheer team ACE | Trener ute, i idrettshaller og i gymsaler. Har partier for barn og unge. Burde vært med i treningsfordelingen om idrettshaller? | ”Kul” jentesport som kan bidra til å holde ungdom lenger i idretten.  | Arrangement på nasjonalt nivå |  |
| 18 | Cricket | Asker Cricket Club | Har ikke treningsfasiliteter i Asker. Trener i Bærum og Oslo. | Viktig idrett for mange innvandrere i Asker. Idrett og sosial arena i ett. Viktig med tilhørighet i nærmiljøet for å få flere barn/unge aktive | Etablere treningspitch på Risenga i samarbeid med forbundet | Avsette areal tilstrekkelig for amerikanske idretter |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 19 | Curling | Risenga Curlingklubb | Har ikke treningsfasiliteter i Asker. Trener i Bærum. Behov for curlingbane i Asker for å bygge opp miljøet i Asker. | Mulighet for å kombinere idrett og kommersiell aktivitet ved etablering av curlingbane. |  | Curlingbane kan sees i sammenheng med ishall Risenga. Finansiering og areal er utfordringene. |
| 20 | Dans | Asker Danseklubb | Konkurransedelen og satsingsgruppe utsprunget fra Dansesonen | Trener i gymsaler, mindre kombirom og på skoler | Mulig å få arrangement til Asker? |  |
| 21 | Fotball | AmasoneAllsidige AskerbøringerAsker FotballAsker SkiklubbBillingstad IFDikemark IFHeggedal ILHolmen IFHvalstad ILIF Frisk AskerNesøya ILVollen ULAsker FleridrettslagAskerbøringene ILWarya IK | For få fotballbaner – spesielt for de yngste aldersklassene og spesielt i sentrumsonen.Behov for flere 11er baner og flere mindre kunstgressbaner.Frisk mister muligens sitt område på Blakstad og må ha alternativ.Viktig å få et godt fotballmiljø med nok kunstgressbaner på Drengsrud om Asker Skiklubb flytter dit | Asker Fotball er en viktig aktør for gode samfunnsprosjekter. Viktig å etablere forutsigbarhet i tilskudd og treningsarena. Partnerskapsavtale med kommunen og idrettsrådet?Fotball må gjøres tilgjengelig for alle idet terskelen er så lav for å delta.  | Kunstgress på:Drengsrud/BorgenDikemarkVollen idrettspark (privat finansiering av) to 7’ere)Gratis utstyr/ Utstyrsbod for fotball for å sikre mulighet for deltagelse uavhengig av økonomi | Standard: Når det bygges skoler så skal det anlegges minst 7er kunstgressbane som islegges vinterstid. Om arealet tillater det prioriteres 11er bane.Kunstgressbane på Billingstadområdet |
| 22 | Friidrett | Asker skiklubbHeggedal FriidrettsklubbHeggedal ILNesøya IL | Etablere flere mindre anlegg for yngre utøvere |  | Etablere oppgradert friidrettsanlegg på GjellumFullføre kastanlegg på HUS, søke godkj. som regionanlegg kastanlegg. | Behov for innendørs hall (?).Sikre ny, tidsriktig friidrettsbane ved flytting av Føyka til Drengsrud |
| 23 | Golf | Asker Golfklubb | Eget golfanlegg med høy standard.  | Golf i skolen og jentegolf er prosjekter igangsatt av klubben som bidrar til å bredde sporten.  | Ønske om videreutvikling av anlegget til også å omfatte vinterbruk (skitrasé) er foreløpig skrinlagt |  |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 24 | Hopp | Asker Skiklubb | Ingen hoppbakker av størrelse i Asker, kun K 5 og K 10.Asker skiklubb har etablert skileikområde med mindre plasthopp på Føyka.Transmatorbakken i Heggedal er opprustet. | Askerutøvere hevder seg i verdenstoppen til tross for anleggsituasjonen.  |  |  |
| 25 | Hundekjøring | Asker Trekkhundklubb | Trener vinterstid i oppkjørte løyper i marka . Trenger traseer for hundekjøring |  | Traseer innarbeides i plan for Solli skiarena |  |
| 26 | Håndball | Asker skiklubbHolmen IFVollen ULNesøya IL | Behov for:- En idrettshall med tilstrekkelig tribunekapasitet.-flere hallflater med håndballstørrelse |  | Ny idrettshall ved utbygging av Landøya skole Noe mer treningskapasitet når flerbrukshall ved HGD skole ferdigstilles 2017 | Idrettshall med tribunekapasitet sees i sammenheng med utvikling av Risenga idrettspark/ny ishall/ev. Velodrom.Ny idrettshall ved utbygging av sentrumsskolen |
| 27 | Innebandy | Asker InnebandyklubbNesøya IL | Behov for:- En idrettshall med tilstrekkelig tribunekapasitet.-flere hallflater av håndballstørrelse. |  | Utendørs innebandybane er planlagt ved HUS eller Gjellum. |  |
| 28 | Ishockey | Frisk AskerHolmen HockeyNesøya IL | For få isflater i forhold til behov.Dagens isflater er utnyttet maksimalt. Medfører at treningsgrupper, samt muligheter for andre aktiviteter, avvises. Klubbene har ikke halltid til å inkludere samfunnsprosjektet som i utgangspunktet er ønsket. | Ismiljøet og spesielt Frisk Asker har i lang tid jobbet med ny ishall.Det er utarbeidet ulike løsninger og alternative finansieringsmodeller. Løpende dialog mellom klubbene, Asker kommune og AIR. Avgjørende med mer kapasitet uansett løsning. | Med privat/offentlig finansiering kan ny ishall la seg realisere innen 4års periode | Ny ishall på Risenga skal skape varige forutsetninger for både bredde- og toppidrett innen skøyteidrettene i Asker. |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 29 | Judo | Asker Judoklubb | Deler lokale med turn i Holmen fjellhall. Har stort eierskap til hallen. | Allsidig trening (styrke, bevegelighet, konsentrasjon, kropps-beherskelse) som kan tilpasses alle alderstrinn og nivå. Et alternativ til de tradisjonelle lag- og konkurranseidrettene |  | Felles kampsportarena |
| 30 | Kajakk | Asker skiklubb | Privat anlegg.  |  | Største utfordring er å sikre areal for kajakk samt fartsbegrensning i samme områder. |  |
| 31 | Karate | Asker karateklubb | Leier lokale i Asker sentrum | Kampsport er egnet til å styrke konsentrasjon blant barn med konsentrasjonsvansker – noe å gripe fatt i med tanke på forebygging? | Beholde eksisterende lokaler til felles kampsortarena står ferdig | Felles kampsportarena |
| 32 | Kickboksing | Fighter Kickboksing klubb | Klubb med treninger i Asker, Oslo og Bærum. Sogner ikke under Asker idrettsråd. Trener i næringsbygg på Holmen. |  |  | Felles kampsportarena? |
| 33 | Klatring/Buldring | Holmen klatreklubb | Eget anlegg på Holmen. Klubbvirksomhet og kommersiell virksomhet som fungerer godt.  | (Har vi noen klatrevegger ute?) |  |  |
| 34 | Kunstløp | Asker kunstløpklubb | Behov for flere isflater. Klubben har vanskelige tider. Tilhold i Askerhallen ishall. Konkurrer om treningstid med ishockey og shorttrack. |  |  | Flere isflater for å dekke etterspørselen |
| 35 | Langrenn | Asker SkiklubbDikemark IFHeggedal ILHolmen IFVollen UL | Mangler skiarena i Asker. Må se på muligheten av å samarbeide med andre kommuner. Fokus på trygge treningsforhold sommer og vinter. | Interkommunalt samarbeid  | Behov for rulleskibaner for trygg sommertrening. Baner på Dikemark, Føyka og Vollen er under planlegging | Solli skianlegg ferdigstillesInterkommunalt helårs skianlegg i Leirdalen/Lier |
| 36 | Longboard | Asker snowboard og freestyle klubb | Trener i Drammen i mangel på arena i Asker |  |  | Etablere park sentralt i Asker? |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 37 | Modellflyging | Asker Modell KLubb | Trener på leid jorde på Dikemark i tillegg til innendørstrening i Vollen. Ikke kravstore til fasiliteter, men trenger noe plass. | ”Annerledes” sport som kan fremme interesse for de som ikker er glad i tradisjonelle idretter. Mulig å appellere til ungdom. God sport for bevegelseshemmede |  | Et fast anlegg i Asker regulert til formålet. Har idag korte leieavtaler, som hindrer investering og vekst. |
| 38 | Orientering | Asker Skiklubb | Bruker marka.Utfordringer med utvikling av deres ”anlegg” – nemlig kart. Her tar klubben et stort ansvar som også skoleverket nyter godt av | Lite utstyrintensivt og god idrett for å komme seg ut på tur i marka.  | Prosess for systematisk oppdatering av kart i samarbeid mellom idrett og kommune bør på plass |  |
| 39 | Padel | Asker TennsiklubbVollen UL (?) | Padel er en mellomting mellom tennis og squash og begge klubbene har planer om å bygge padelbaner | Padel er en ny sport med svært stor utbredning i Europa. Sport med fart og spenning | Mulig padelbane både i Vollen og på Risenga. Begge private anlegg. |  |
| 40 | Padling | Asker Helsesportslag | Padling på Dikemarkvannene er utmerket trening for alle funksjonsnivå |  | Rydding av ”anlegget”, dvs kvisting og rydding under vann haster. | Viderutvikling av anlegget på Dikemark i samarbeid med DIF og AK. |
| 41 | Ridning | Asker RideklubbDikemark Ride- og fritidsklubbBlakstad RideklubbKonglungen RideklubbSteinseth Rideklubb | Merking og rydding av rideløyper.Ridebane på Konglungen trenger ny bunn og større arealer.  | Viktig å få unge ryttere bort fra trafikkerte veier, stier og skiløyper. Terreng trening for unge distanseritt ryttere. | Begynne rydding. Kartlegge og merke en rundløype fra Semsvannet.Drenere og fylle på masser. Løypa er slitt og ufarbar. | Utarbeide andre rideveier i kommunen. |
| 42 | Rulleski | Se Langrenn |  |  |  |  |
| 43 | Rytmisk sportsgymnastikk | Asker TurnforeningHolmen Tropp og Turn | Benytter i dag Askerhallens idrettshall. Gulvet er ikke i henhold til anbefalt standard.  |  | Ny turnhall for RG innen 2020. Kan sees i sammenheng med utvikling av Risenga idrettspark/ny ishall/velodrom. | Arrangements- profil nasjonalt og internasjonalt |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 44 | Sandvolleyball | Asker Skiklubb Volleyball | Utendørs sandvolleyball-baner bør etableres i tilknytning til etablering av nærmiljøanlegg | Idrett som favner både organiserte og egenorganiserte miljøer. Billige anlegg som skaper gode møteplasser | Arrangementsmulig-heter utover NM i sentrum. Lokalt meget dyktige spillere og et arangement som trekker publikum  |  |
| 45 | Seiling | Asker SeilforeningNesøya IL | Private anlegg | Stor frivillighet i seilmiljøet, men utviklingen stiller store krav til driftsmidler og administrasjon som klubbene ikke har finansiering til dersom medlems-, trenings- og startavgifter skal kunne holdes på et rimelig nivå. | Asker Seilforening ønsker å videreutvikle samarbeid med marinaer / båtforeninger som ikke har seilskole / kurs.  | Kontinuerlig oppgradering av anlegget og området rundt. Utvide tilbudet til nye båttyper / aktiviteter i området.  |
| 46 | Skateboard | Asker Snowboard og freestyle klubb | Mangler arena. Klubben trener i dag i Drammen. |  | Flere mindre anlegg i alle soner  | Etablere innendørspark sentralt i Asker? |
| 47 | Skiskyting | Asker Skiklubb | Har ikke anlegg i Asker. Trener i Bærum og til dels langt utenfor kommunen. |  | Viktig å få et lokalt anlegg på Solli. Sam-arbeid om interkom-munalt helårs skianlegg i Lier vil gi mulighet for konkurranseanlegg og helårs trening |  |
| 48 | Skiorientering | Asker skiklubb | Mangler skiarena (?)Klimautfordringer |  |  | Traseer innarbeides i plan for Solli skiarena |
| 49 | Skyting | Asker SkyteklubbAsker Jeger- og fiskeforeningFN/NATO veteranenes feltskytterklubb | Privat anlegg i Olledalen som utvides også med private midler (kommunal garanti). Skyteklubben leier ut til andre klubber |  | ? |  |
| 50 | Skøyter - hurtigløp | Asker Skøyteklubb | Behov for innendørs ishallKort sesong pga. klimautfordringer utendørs (Risenga kunstisbane) |  |  | Sees i sammenheng med helhetsplan for Risenga idrettspark |
| 51 | Skøyter - shorttrack | Asker skøyteklubb | Short track er en polulær idrett med forventet større tilstrømming i årene som kommer |  |  | Økt behov for istid pga økt popularitet i idretten |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 52 | Snowboard | Asker Snowboard og freestyle klubb | Behov for treningsarena tilrettelagt for snowboard. Klubben sjekker ut muligheter i Vardåsen, i Heggedal og på Dikemark for sine aktiviteter. | ASFK er en viktig aktør for gode samfunnsprosjekter. Har konkrete tiltak for ulike flyktningegrupper.Viktig å etablere forutsigbarhet i tilskudd og treningsarena. Partnerskapsavtale med kommunen og idrettsrådet? | Tilkjøring av masser i Vardåsen?Etablering i Heggedal | Utvidelse av traseer i Vardåsen. |
| 53 | Stuping | Asker Svømmeklubb | Trener på Risenga. Viktig å ha et godt tilbud til nybegynnere og videregående. | Avhengig av treningstid på Risenga for å bedrive virksomheten sin. Nye Holmenhallen skal ikke ha stupbasseng. | Ha et godt tilbud til nybegynner og videregående. |  |
| 54 | Svømming | Asker SvømmeklubbLandøya IL Asker Helsesportlag | Behov for mer kapasitet.Ønske fra klubb om å diskutere driftsmodeller | ASK er en viktig premissgiver for kursvirksomhet og trygge læringsforholdDriftsforhold må avklares ved ny svømmehallViktig med bedre svømmeopplæring i skolen og bedre svømmeopplæring for flerkulturelle | Holmen Bad dekker kortsiktige kapasitetsbehov |  |
| 55 | Synkron | Asker Svømmeklubb | Synkron er plasskrevende og 1 bane er som regel ikke nok, i tillegg trenger de dybde. Landøya er for grunn. Stupbassenget er et alternativ | Asker Svømmeklubbe har 3 ben og tilbyr et bredt spekter av vannbaserte aktiviteter | Synkron ønsker å vokse og har i år etablert Synkronskolen for nybegynnere.  |  |
| 56 | Sykling | Asker Cykle klubb | Landevei, terreng og banesykling.Arrangementsansvarlig for ritt med stort omfang. Med på positiv omdømmebygging for Asker. | Sykkel som fremkomstmiddel og idrett. Sykkelbyen Asker må sørge for at alle har mulighet for å sykle. Sykkelopplæring i samarbeid mellom idrettslag, forening og kommune (?) | Nasjonalt kompetansesenter for sykling inkludert velodrom i regi av NCF | Arrangementsprofil |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 57 | Tae Kwon-Do | Asker Tae Kwon-Do klubb | Trener i gymsal |  | Må ha mer treningstid for å kunne gi flere et tilbud (bla på Landøya). | Felles kampsportarena |
| 58 | Telemark | Hagahogget Låmlag | Trener i Vardåsen |  | Videreutvikle arrangementsprofil | Flere traseer i Vardåsen.  |
| 59 | Tennis | Asker TennisklubbHolmen TennisklubbNesøya IL | Private anlegg, både innendørs og utendørs baner. Populære idretter med svært god dekningsgrad i anleggene | Mange aktiviteter for eldre, funksjonshemmede og andre utsatte grupper. Partnerskapsavtale med idrettsråd og kommuen om slike aktiviteter for å skape forutsigbarhet. | Asker TK ønsker å øke hallkapasiteten for tennis gjennom privat finansiering av anlegg (med fleridrettsgulv-dekke). Ser også på muligheter for flomlys på utebanene.Holmen Tennisklubb ser på mulighet for å oppgradere utearealer og bygge boblehall. | Under forutsetning av økt hallkapasitet, vil klubbene kunne øke tilbudet til TFO (Tennis Fritids Ordning), for godt voksne på dagtid og for ungdommer etter skolen. |
| 60 | Trial | Asker Trial klubb | Treningsområde i Heggedal. Populær sport for utøvere i alle aldre som er interessert i motorsport og motorsykler. |  | Videreutvikle trasé  |  |
| 61 | Triathlon | Asker Triathlon klubb | Trener variert og mest ute. I samarbeid med Asker svømmeklubb og Asker cykleklubb for teknikktrening |  | Arrangements-potensiale på spektakulære Sem… |  |
| 62 | Troppsgymnastikk | Holmen Tropp og Turn | Bør trene i Holmen turnhall pga. groper og sikkerhet. «Sprengt» kapasitet. Må skapes flere flater for tropp hvor det er plass til lagring av frittstående-tepper og utstyr. Tropp er lagidrett og den største grenen i forbundet. En idrett for både gutter og jenter i topp og bredde. | Bredde og topp! Godt rykte som arrangør. Tribune kapasitet ett stort problem. Ønsker ny ishall eller ”Leikvollhall” med tribuner. Ikke internett i Holmen Turnhall. Stort problem for arrangement pga. nye resultatservice program.  | Behov for mer hallkapasitet. Politisk vedtak om kun å benytte Holmen Turnhall må reverseres. Må se på totalflate i kommunen. Kan Holmen Idrettshall prioriteres til lagring og bruk for tropp. Hva med en løsning ala RG i Askerhallen.  | Arrangements- profil nasjonalt og internasjonalt |
| **Nr.** | **Idrett** | **Klubber** | **Status/Definering av utfordringsbildet** | **Moment.** | **Hvor vil man fremover** |
| Kort sikt | Lang sikt |
| 63 | Turløp | Asker Skiklubb | Trener for det meste ute. Trener innendørs vinterstid i gymsal. | Bør være et godt og rimelig alternativ for alle som vil holde seg i form sommer som vinter. Sosialt, lavterskel ift utstyr. | ? | ? |
| 64 | Undervannssport | Asker Undervannsklubb | Trener på Landøya. Driver med dykking, undervannsrugby og annen undervannsaktivitet.  |  |  |  |
| 65 | Vannpolo | Landøya Vannpoloklubb | Dybde i basseng iht krav. |  |  |  |
| 66 | Volleyball | Asker Azad Sports klubbAsker Skiklubb | Behov for:- En idrettshall med tilstrekkelig tribunekapasitet.-flere hallflater av håndballstørrelseGymsaler må ha enklere oppsett for volleyballnett. Longnet er en muliighet. | Volleyball kan være en god integreringsarena. Lavterskel ift utstyr.  | Idrettshall egnet for volleyball ferdigstilles i Heggedal i 2017 | Idrettshall med tribunekapasitet sees i sammenheng med utvikling av Risenga idrettspark/ny ishall/ev. Velodrom. |
| 67 | Wakeboard | Asker vannsportklubb | Planlegger wakeboardanlegg på Padderudvannet. I kontakt med grunneiere og anleggsleverandører. Ikke finansieringsplaner klare |  |  |  |
|  | **67 idretter**  |  |  |  |  |  |
|  | **62 idrettslag** |  |  |  |  |  |

**4 SPØRRE-/BRUKERUNDERSØKELSE HØSTEN 2015**

Asker idrettsråd og Asker kommune samarbeidet sommeren 2015 om å definere områder man ønsket mer kunnskap om knyttet til rullering av KIF planen. AIR utarbeidet deretter en omfattende spørreundersøkelse som ble sendt idrettslagene sensommeren 2015. Asker kommunes analyseavdeling gjorde en stor innsats for å bidra til best mulig kartlegging og best mulig analyse av kartleggingen. Mye av dataene i kunnskapsgrunnlaget (del 2 i høringsutkastet) stammer fra idrettslagenes besvarelser.

**AIR vil bruke mer tid på analyse av datafangsten og vil komme tilbake til dette. I denne omgang vil vi gi noen hovedtrekk fra vår spørre-/brukerundersøkelse:**

1. Undersøkelsen representerer ca 40 % av klubbene i Asker, men mer enn 66 % av det totale medlemstallet. Alle de store klubbene i de nye “sentrumsområdene” har svart; Asker Skiklubb, Heggedal IL, Vollen UL, Holmen IF og Nesøya IL. I tillegg har blant andre Holmen Tropp & turn, Asker Golfklubb, Asker Turnforening svart. Toppidretten med Asker Aliens og Frisk Asker har svart, det samme har Asker Fotball Herrer. Undersøkelse gir derfor et relativt godt svar på de stilte spm.
2. Et av hovedtrekkene er frafall fra idretten hvor det er satsing på kun én idrett eller skole hvor skole/fritidsaktivitet er toneangivende tett fulgt av annen idrett.
3. Av de 25 som har svart sier 18 (72%) at anlegget ikke har god nok kapasitet eller kvalitet.
4. Undersøkelsen bekrefter (10 av 25) at utnyttelsen av kommunale anlegg kunne vært bedre, mens for private anlegg mener majoriteten at anlegget utnyttes meget godt.
5. Av 33 svar sier 21 at det kunne tenkt seg å benytte anlegget i større grad enn i dag hvor helger peker seg ut.
6. Hele 22 av 25 klubber sier at samarbeidet med kommunen oppleves som svært god teller godt, mens det same tallet for samarbeid mellom klubb og AIR er 23 av 25.

Skal man trekke en konklusjon kan det tyde på at man trenger mer anlegg og at anleggene i større grad drives bedre hvis idrettslaget står for driften.